CELEX: 32018R1049
Language: et
Date: 2018-07-25 00:00:00
Title: Komisjoni määrus (EL) 2018/1049, 25. juuli 2018, millega muudetakse Euroopa Parlamendi ja nõukogu määruse (EÜ) nr 396/2005 I lisa (EMPs kohaldatav tekst)

26.7.2018   
               
               
                  ET
               
               
                  Euroopa Liidu Teataja
               
               
                  L 189/9
               
            
         KOMISJONI MÄÄRUS (EL) 2018/1049,
         25. juuli 2018,
         millega muudetakse Euroopa Parlamendi ja nõukogu määruse (EÜ) nr 396/2005 I lisa
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. veebruari 2005. aasta määrust (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (1), ning eriti selle artiklit 4,
         ning arvestades järgmist:
         
                     (1)
                  
                  
                     Sellised taimsed ja loomsed tooted, mille suhtes kohaldatakse määruses (EÜ) nr 396/2005 sätestatud pestitsiidide jääkide piirnorme ning kõnealuse määruse sätteid, on loetletud kõnealuse määruse I lisas.
                  
               
                     (2)
                  
                  
                     Määruse (EÜ) nr 396/2005 I lisa asendati komisjoni määruse (EL) 2018/62 (2) alusel.
                  
               
                     (3)
                  
                  
                     Määrusega (EL) 2018/62 lisati muu hulgas I lisa B osasse toode „redisepealsed“ ning seoti see toode sama lisa A osas esitatud kaubaga „lehtkapsad“. Järelikult kohaldatakse lehtkapsaste puhul kehtivaid jääkide piirnorme ka redisepealsete suhtes.
                  
               
                     (4)
                  
                  
                     Hiljutise kogutud teabe põhjal võib oletada, et lehtkapsa puhul kehtivad jääkide piirnormid ei pruugi redisepealsete puhul iga kord sobida ning et redisepealsetega tuleks asjakohase jäägi piirnormi määramiseks teha eraldi jäägikatsed.
                  
               
                     (5)
                  
                  
                     Seega on asjakohane, et enne kui algab lehtkapsa puhul kehtivate jääkide piirnormide kohaldamine redisepealsete suhtes, kehtestatakse üleminekuperiood, et saaks koguda vajalikud andmed. Seepärast tuleks lisada määruse (EÜ) nr 396/2005 I lisa B osa toote „redisepealsed“ juurde uus joonealune märkus (3).
                  
               
                     (6)
                  
                  
                     Seega tuleks määruse (EÜ) nr 396/2005 I lisa vastavalt muuta.
                  
               
                     (7)
                  
                  
                     Selleks et tagada, et määrusega (EL) 2018/62 lisatud muudatusega, milles käsitletakse redisepealseid, ei kaasneks tarbetuid kaubandushäireid, ning et oleks võimalik müüa tooteid, mille saagikoristus algab 2018. aasta kevadel, tuleks hakata käesolevat määrust kohaldama alates 1. aprillist 2018.
                  
               
                     (8)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 396/2005 I lisa B osas lisatakse kande „redisepealsed“ juurde kuuluv järgmine joonealune märkus (3):
            
               
                           „(3)
                        
                        
                           Jääkide piirnorme kohaldatakse redisepealsete suhtes alates 1. jaanuarist 2022.“
                        
                     
         
         
            Artikkel 2
            Käesolev määrus jõustub kolmandal päeval pärast selle avaldamist Euroopa Liidu Teatajas.
            Seda kohaldatakse alates 1. aprillist 2018.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 25. juuli 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 70, 16.3.2005, lk 1.
         
            (2)  Komisjoni 17. jaanuari 2018. aasta määrus (EL) 2018/62, millega asendatakse Euroopa Parlamendi ja nõukogu määruse (EÜ) nr 396/2005 I lisa (ELT L 18, 23.1.2018, lk 1)